stanford-oval/wikipedia huggingface dataset:
נזיר (נצרות)
תקנוני המנזרים > תקנוני הדור השישי

בדור השישי היו עשרות תקנונים, רובם שאבו מתקנונים קודמים ובראשם תקנון בנדיקטוס. התקנון Regula Sancti Ferreoli פורסם בין השנים 553–568, ותקנון חשוב אחר מאותה תקופה הוא Regula Tarnatensis.
תקנוני המנזרים > תקנוני הדור השביעי

התקנון החשוב ביותר ששרד מתקופה זו הוא תקנון הנזורה של קולומבנוס, המבוסס על עקרון הציות. התקנון בנוי כתעריפון הקובע מהו תעריף העונש על כל עבירה ועבירה.
תקנוני המנזרים > תקנונים מאוחרים

במהלך השנים נכתבו תקנונים רבים, רובם בעלי חשיבות פחותה מתקנוני הבסיס היות שהכילו בתוכם את עיקרי הדברים שכבר נכתבו בתקנונים קודמים. תקנונים משולבים אלו נקראים Regula mixta, והיו לרוב שילוב של תקנון בנדיקטוס עם זה של קולומבנוס, לצד תוספות לפי טעמו של הכותב.
אחד המחדשים החשובים היה הנזיר הבנדיקטיני בנדיקטוס מאניאן (747-821) שהתבסס על תקנון בנדיקטוס מנורסיה ושילב בו התייחסות ויחסי גומלין עם השלטון החילוני.
הנזירות בימי הביניים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במהלך ימי הביניים, הייתה לנזירים השפעה רבה על הכנסייה עצמה.
הנזירות בימי הביניים המאוחרים

הפעילות של המנזרים הביאה להם עושר רב וכוח. אצילים עשירים היו נותנים למנזרים אדמות תמורת מיסה עבור קרוב שנפטר. אף שזאת לא הייתה כוונתו של בנדיקט, היעילות של התקנון שלו, בנוסף ליציבות של המנזרים הביאה לכך שהאחוזות שהועברו למנזרים היו מאוד פרודוקטיביות; הנזיר הועלה לדרגת אציל למעשה, מכיוון שהאיכרים של האחוזה היו עובדים, ואילו הנזיר היה חופשי ללמוד ולהתפלל. לפיכך המנזרים משכו אליהם את העילית של החברה, ובתקופה זו המנזרים היו שומרי הידע העיקריים, בעיקר דרך העתקת הספרים שהתבצעה בהם.
המערכת הזאת החלה להתפרק במאה ה-11 והמאה ה-12, כאשר הדת הנוצרית החלה להשתנות, ונעשתה פחות ופחות לנחלתה של האליטה בלבד. השינוי הזה היה קשור באופן הדוק לעלייתם של המסדרים העניים כמו הפרנציסקנים והדומיניקנים, שמשימתם הייתה להפיץ את דבר האל בציבור, ולא בתוך מנזרים סגורים. ההתנהגות הדתית החלה להשתנות כאשר אנשים רגילים השתתפו בטקס המיסה והשתתפו באופן פעיל יותר בטקסים דתיים שונים. הלחץ הגובר של שושלות המלוכה גם איים על העושר והכוח של המסדרים.
הנזירות המשיכה לשחק תפקיד משמעותי בקתוליות, אך לאחר הרפורמציה הפרוטסטנטית, מנזרים רבים בצפון אירופה נסגרו והנכסים שלהם הוחרמו.
המורשת של המנזרים היא עדיין משמעותית בחברה המודרנית. מקס ובר השווה את החברות הפוריטניות של הכתות הפרוטסטנטיות האנגליות, שהיו גורם חשוב במהפכה התעשייתית לדעתו, למסדרים נזיריים.
הנזירות היא עדיין אלמנט חשוב בדת הקתולית, האורתודוקסית והאנגליקנית. ועידת הוותיקן השנייה הביא לשינויים משמעותיים בנזירות הקתולית, כולל למשל שינוי הלבוש של נזירים ונזירות.
מסדרים נזיריים נוצריים

מספר מסדרים נזיריים נפרדים התפתחו במסגרת הנצרות הקתולית והאנגליקנית. לאורתודוקסיה המזרחית אין מערכת של מסדרים.
בנדיקטינים, נוסד ב-529 בידי בנדיקטוס הקדוש במונטה קאסינו, דוגל בעבודה פיזית ובמנזר שממלא את צורכי עצמו
קלוני, תנועה ששיאה היה ב-950–1130
קאמולדולזיות, נוסד בערך 1000
קרטוסיים, נוסד על ידי ברונו מקלן ב-1084
ציסטרציאנים, נוסד ב-1098 בידי סט. ברנרד מקלרבו
המסדר הכרמליתי, נוסד בין 1206 ו-1214
המסדר הפרנציסקני, נוסד 1209 בידי סט. פרנסיס מאסיזי
קונבנטואלים, נוסד ב-1209
המסדר הדומיניקני, נוסד 1215 בידי דומיניקוס הקדוש
סלסטיניות, נוסד ב-1244
אוגוסטינים, נוסד ב-1256
ברידג'טיניות, נוסד בערך 1350
הירונימיטים, נוסד ב-1364
קפוצ'ינים, נוסד ב-1528 בידי מתיאו בסי
ישועים - נוסד 1534
לזריטים - נוסד 1625
ראו גם

נזורה במדבר יהודה
הערות שוליים

↑  Theodoret von Cyrus Mönchsgeschichte Historia Religiosa
↑  Sayings of the Desert Fathers באנציקלופדיה הקתולית
↑  הרמיטאג' הוא מעון מבודד המשמש משכן של נזיר
↑  דף מרצה של ד"ר נירה פנסר מאוניברסיטת חיפה
↑  הכתבים תועתקו פעם אחר פעם במנזרים, לכן סביר להניח שבמשך השנים עברו צנזורה מסוימת ושינויים שהתאימו לדוגמה הנוצרית
↑  Gordon S. Wakefield, The Westminster Dictionary of Christian Spirituality, p.340
↑  MONASTIC RULES AND CUSTOMARIES
↑  הטקסט המלא
| --- | --- |
בקרת זהויות :  NKC: ph201896 
נזיר אנקוריט, ציור מאת תאודור אקסנטוביץ
פרנציסקוס מאסיזי מייסד המסדר הפרנציסקני
ענפי הסמפונות

| --- | --- |
 שיוך:  vas privatum, systemic artery, קבוצה של עורקים, ישות אנטומית מסוימת 
 תיאור ב:  האנטומיה של גריי (מהדורה 20) (600) 
 מזהים
 לטינית (TA98):  rr. bronchiales 
 טרמינולוגיה אנטומיקה:  A12.2.11.002 
 TA2 (2019):  4579 
 FMA:  71536 
 קוד MeSH:  A07.015.114.158 
 מזהה MeSH:  D001981 
 מערכת השפה הרפואית המאוחדת:  C0006257 
 
ענפי הסמפונות במרכז התמונה.
עַנְפֵי הַסִּמְפּוֹנוֹת (TA: rami bronchiales), הנקראים גם עוֹרְקֵי הַסִּמְפּוֹנוֹת (arteriae bronchiales), הם ענפים עורקיים בחזה המספקים דם מחומצן לרקמה התומכת בריאה.
אנטומיה

על פי רוב, ישנם שני ענפי סמפונות לריאה השמאלית ואחד לריאה הימנית, אם כי יש שונות גבוהה בין בני האדם. שני ענפי הסמפונות השמאליים מסתעפים בדרך כלל מאבי העורקים החזי, ואילו ענף הסמפונות הימני מסתעף בדרך כלל מאחד משלושת כלי הדם הבאים: ישירות מאבי העורקים החזי, מגזע עורקי משותף עם אחד מהעורקים הבין-צלעיים האחוריים העליונים מימין, לרוב השלישי, או מגזע משותף עם ענף הסמפונות השמאלי העליון.
ענפי הסמפונות מספקים דם לסמפונות ולרקמת החיבור של הריאה. במסלולם הם עוקבים אחר הסמפונות, נעים בצדם האחורי ומתפצלים עמם. הם מסתיימים ברמת הסמפונונים הנושמים, שם הם משיקים לענפים מעורק הריאה. יחד אתם הם מספקים דם לאדר הקרבי (ויסצרלי).
מכל ענף מענפי הסמפונות מסתעפים גם ענפים קטנים המספקים דם לחלקו העליון של הוושט.
בניגוד לעורקים במחזור הריאתי, אשר נושאים במחזור הדם הריאתי (הקטן) דם לא מחומצן מהחדר הימני של הלב אל הריאות, ענפי הסמפונות משתתפים במחזור הדם הסיסטמי (הגדול) ונושאים דם מחומצן מהחדר השמאלי לרקמת הריאה. ענפי הסמפונות גם קטנים בקוטרם לעומת העורקים במחזור הריאתי.
היבטים קליניים

ענפי הסמפונות לרוב מורחבים ומפותלים ביתר לחץ דם ריאתי על רקע תסחיף ריאתי כרוני. ענפים אלה גם אינם מחוברים בחזרה בעת השתלת ריאה. מפרצת בענפי הסמפונות עלולה לדמות מפרצת באבי העורקים.
| --- | --- |
בקרת זהויות :  TA98: A12.2.11.002 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
עטרה בן-טובים

| --- | --- |
אין תמונה חופשית
 לידה:  1 באוקטובר 1940 אברגווני, הממלכה המאוחדת 
 פטירה:  20 באוקטובר 2022 (בגיל 82) Juillac, צרפת 
 מוקד פעילות:  הממלכה המאוחדת 
 שפה מועדפת:  אנגלית 
 כלי נגינה:  חליל צד 
 פרופיל ב-IMDb
 
עטרה בן-טובים (אנגלית: Atarah Ben-Tovim;‏ 1 באוקטובר 1940 - 20 באוקטובר 2022) הייתה מוזיקאית בריטית, חלילנית קלאסית ומייסדת תוכנית הקונצרטים לילדים בלונדון.
ביוגרפיה

בן טובים נולדה באברגווני, וויילס. הוריה היו גלדיס וד"ר צבי בן-טובים, יליד ירושלים, בנו של הסופר זלמן בן-טובים ונכדו של איש העלייה הראשונה יצחק אייזיק בן-טובים.
בגיל 14 בלבד הופיעה כסולנית בקונצרט ברויאל אלברט הול, ששודר בטלוויזיה. לאחר מכן מונתה לחלילנית הראשית של תזמורת הנוער הלאומית.
בין השנים 1963 ו-1975 הייתה החלילנית הראשית של התזמורת הסימפונית המלכותית בליברפול.
ב-1975 הקימה את "תזמורת עטרה", קבוצת מוזיקאים ששמה לה למטרה לשפר את חווית ההאזנה של ילדים למוזיקה קלאסית. על יוזמתה זו הוענק לה ב-1980 תואר האצולה "המסדר המצוין ביותר של האימפריה הבריטית – MBE" במעמד "חבר" על ידי מלכת בריטניה. במשך שנות קיומה הופיעה התזמורת בפני קהל הנאמד בכ-3 מיליון איש.
הופיעה בתוכניות טלוויזיה רבות בבריטניה כגון Pebble Mill at One on BBC TV, ‏The John Dunn Show, ‏Start the Week, ‏Kaleidoscope.
בשנות ה-80 המאוחרות, תחנת הרדיו BBC Radio 3 החלה לשדר את התכנית Atarah's Music Box, שעסקה בילדים ובמוזיקה. היא יזמה גם סדרת תוכניות בטלוויזיה בשם Atarah's Music.
ביחד עם המנצח דאגלס בויד פרסמה את הספרים "The Right Instrument for Your Child" ו-"You Can Make Music!" שעוסקים בהתאמת כלי הנגינה הנכון לתלמידים צעירים. הספרים הם תולדה של מחקר שבו עקבו שני המחברים אחר אלפי תלמידים במשך כ-10 שנים, הצלחותיהם וכשלונותיהם, ובחנו את היחס בין המאפיינים הפיזיים, הרגשיים והאינטלקטואליים של התלמידים לבין הכלים שבהם בחרו לנגן.
בן טובים התגוררה בשנותיה האחרונות בצרפת, שם לימדה וערכה סדנאות לחלילנים ולנגני קלרינט צעירים.
סמל מונטנה

| --- | --- |

 פרטים
 המחזיק בסמל:  מדינת מונטנה
 תאריך אימוץ:  בשלהי 1865
 התקנים
 מוטו:  Oro y playta
חותמה הגדול של מדינת מונטנה או הסמל הגדול של מדינת מונטנה אומץ ב-1865, כשמונטנה הייתה שטח טריטוריאלי בארצות הברית. כשהפכה למדינה ב-1889, הוחלט להשתמש באותו החותם. ב-1891, הוצע לשנות את הסמל לסמל חדש לגמרי. לא עברה אפילו הצעה אחת. בטבעת החיצונית של הסמל מונצחת הכתובת:"The Great Seal of the State of Montana" (בעברית: "חותמה הגדול של מונטנה"). בתוך הטבעת נוף הררי, יערות והמפלים הגדולים. כלי חפירה מצוירים מקדימה, המייצגים את תעשיית המדינה. למטה סרט ובו מוטו המדינה: "Oro Y Plata"(בספרדית) (באנגלית:"Gold and Silver" בעברית:"זהב וכסף).
ראו גם

דגל מונטנה
הערות שוליים

↑  "מוטו מדינת מונטנה"  24 בספטמבר 2010.
| סמלי מדינות ארצות הברית |
| --- | --- | --- |
| סמל פדרלי | סמל ארצות הברית |  |
| סמלי מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • ויסקונסין • וירג'יניה • וירג'יניה המערבית • ורמונט • וושינגטון • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| סמלי אזורים מבודדים | סמואה האמריקנית • גואם • איי מריאנה הצפוניים • פוארטו ריקו • איי הבתולה של ארצות הברית |  |
| סמל מחוז קולומביה ווושינגטון | וושינגטון, מחוז קולומביה |  |
סוף-שבוע האולסטאר ב-NBA

סוף שבוע האולסטאר ב-NBA הוא אירוע שנתי של ליגת ה-NBA המתקיים מדי חודש פברואר, באמצע עונת ה-NBA. האירוע כולל מגוון משחקים, מופעים ותחרויות הקשורות לכדורסל. שיאו של סוף השבוע הוא משחק האולסטאר של ה-NBA, הנועל את האירוע בערב יום ראשון.
אירועי סוף שבוע האולסטאר > שישי

משחק הסלבריטיז: נערך לראשונה ב-2003. טורניר של משחקי "שלוש נגד שלוש" המורכב משחקן עבר ב-NBA, שחקנית ליגת ה-WNBA וידוען.
משחק הכוכבים העולים: נערך לראשונה ב-1994. משחק ראווה בו מתמודדים שחקני NBA מצטיינים בשנתם הראשונה (רוקיז) והשנייה (סופמורז). נקרא בעבר "'משחק הרוקיז'".
דרים פקטורי: נערך לראשונה ב-2008. אירוע הכולל תחרות הטבעות, תחרות שלשות ותחרות "חיובים" של שחקני ליגת הפיתוח (D-League), בדומה לתחרויות המתקיימות בליגת ה-NBA.
אירועי סוף שבוע האולסטאר > שבת

משחק האולסטאר של ה-D-League: נערך לראשונה ב-2007. משחק המפגיש את השחקנים הטובים ביותר בליגת הפיתוח של ה-NBA. המשחק משוחק באולם שונה מאשר זה שמתקיימים בו שאר אירועי סוף השבוע.
תחרות ההטבעות של ה-NBA: נערך לראשונה ב-1984. תחרות המציגה יצירתיות ואתלטיות של המטביעים הטובים ב-NBA. החוקים הספציפיים משתנים משנה לשנה על מנת לשמר את רמת העניין והיצירתיות בתחרות. לאחר כל ניסיון הטבעה המתמודד מקבל ציון שנע בין 6–10 מחמישה שופטים כך שהניקוד המרבי האפשרי הוא 50. אין צורך במהלך ניסיון ההטבעה לשמור על החוקים הרגילים של המשחק כמו צעדים או דאבל.
תחרות השלשות של ה-NBA: נערך לראשונה ב-1986. תחרות המפגישה בין טובי קלעי השלשות בליגה. כל מתמודד זורק חמישה כדורים מחמישה מקומות שונים מחוץ לקשת שלוש הנקודות. כל קליעה שווה נקודה חוץ מהכדור האחרון בכל עמדה (השונה בצבעו משאר הכדורים ומכונה "Money Ball"), השווה שתי נקודות. הניקוד המקסימלי האפשרי לסיבוב הוא 30 נקודות. המתמודדים מקבלים דקה אחת לביצוע הזריקות.
אתגר הכישורים: נערך לראשונה ב-2003. תחרות המיועדת בעיקר עבור רכזים וכוללת מסלול הבוחן יכולת כדרור בין מכשולים, יכולת מסירה ויכולת קליעה. המהירות והדיוק של השחקן באים לידי ביטוי כיוון שהמנצח הוא זה שעובר את המסלול בשלמותו בזמן המהיר ביותר.
אירועי סוף שבוע האולסטאר > ראשון

משחק האולסטאר של ה-NBA: נערך לראשונה ב-1951. אירוע השיא של סוף השבוע - משחק ראווה המפגיש בין כוכבי הליגה המשחקים באזור המערבי לבין אלו המשחקים באזור המזרחי. ב-2018 שונתה שיטת משחק האול סטאר של ה־NBA לקפטנים שבוחרים את השחקני שנבחרו בהצבעה (הקפטנים הם אלו שקיבלו הכי הרבה קולות).
בנוסף, הליגה מקיימת החל מ-1992 "פסטיבל כדורסל" (Theme park of basketball) בשם "NBA Jam Session" שבו אוהדים נוטלים חלק בפעילויות רבות הקשורות לכדורסל בשבוע שבין יום שלישי ליום שני שלאחריו. פסטיבל זה מיועד בדרך כלל עבור אוהדים צעירים.
אירועים בעבר

תחרות השוטינג סטארס: נערך בשנים 2004–2015. שחקן עבר בליגת ה-NBA, שחקן הווה בליגת ה-NBA ושחקנית ליגת ה-WNBA המייצגים את הקבוצות של אותה מדינה מתמודדים ביחד בתחרות קליעות מנקודות שונות במגרש.
אגדות קלאסיות ("Legends Classic"): התקיים בשנים 1984–1993. המשחק כלל משחק של שחקני עבר ב-NBA. בדומה למשחק האולסטאר של ה-NBA, השחקנים חולקו בין קבוצות מאזור המערב לקבוצות מאזור המזרח. המשחק פתח את אירועי יום השבת. המשחק בוטל אחרי 1994 בשל פציעות רבות שנגרמו במהלך משחק זה עקב גילם המבוגר של המשתתפים.
תחרות שני הכדורים: התקיים ב-1998, 2000, 2001.
משחק "חיובים" ("H–O–R–S–E"): התקיים בשנים 2009–2010.
כרמלו אנתוני מטביע במהלך משחק הכוכבים העולים ב-2004
סטפן לאזמה

| --- | --- |

 לידה:  17 בדצמבר 1982 (בן 41) פורט-גנטיל שבגבון
 עמדה:  פאוור פורוורד
 גובה:  2.03 מטר
 מספר:  13 
 מכללה:  מסצ'וסטס
 דראפט:  בחירה מספר 46, 2007 גולדן סטייט ווריורס
 קבוצות כשחקן
 2007   2007–2008   2008   2008–2009   2009–2010   2011–2012   2012–2014   2014–2015   2015–2016  2017   2017–2018 2018–2019:  גולדן סטייט ווריורס   לוס אנג'לס דיפנדרס   מיאמי היט   פרטיזן בלגרד   מכבי תל אביב   מיין רוד קלווס   פנאתינייקוס   אנאדולו אפס   גלאסראיי   טקסס לג'נדס   אוניקס קאזאן   פנאתינייקוס
 
סטפן לאזמה (באנגלית: Stephane Lasme; נולד ב-17 בדצמבר 1982 בפורט-גנטיל, גבון) הוא כדורסלן עבר גבונזי בעל אזרחות אמריקאית המשחק בעמדת הפאוור פורוורד. ובנבחרת גבון. גובהו 2.03 מטרים.
קריירה

בצעירותו שיחק לאזמה באוניברסיטת מסצ'וסטס. עונת 2006/2007, האחרונה שלו באוניברסיטה, הייתה רוויית הישגים אישיים עבורו. הוא נבחר על ידי סוכנות הידיעות האמריקאית לנבחרת ה"אול-אמריקן" של ליגת המכללות, וזכה גם בפרסי שחקן העונה ושחקן ההגנה של העונה של התאחדות האטלנטיק-10. הוא שבר את שיא החסימות של כל הזמנים באוניברסיטה, שהיה שייך למרקוס קמבי, וכן הפך לאחד משלושה שחקנים בהיסטוריית המכללות שהשיגו ארבעה טריפל דאבלים בעונה אחת, יחד עם ג'ייסון קיד ומייקל אנדרסון.
לאזמה נבחר במקום ה-46 (סיבוב שני) על ידי גולדן סטייט ווריורס בדראפט 2007. הוא שיחק רק 4 שניות במשחקו הראשון בליגה ושוחרר מהקבוצה. בנובמבר 2007 הוא הצטרף לקבוצת ה-NBDL לוס אנג'לס דיפנדרס. ב-21 במרץ 2008 הוא חתם במיאמי היט, בה שיחק 16 משחקים, בהם קלע 5.2 נקודות, הוריד 3.8 ריבאונדים וחסם 1.3 פעמים בממוצע למשחק. ב-21 בספטמבר 2008, הוא חתם בקבוצת היורוליג פרטיזן בלגרד וכבר לאחר 3 משחקים בתחרות, הוא היה שני ביורוליג בחסימות ובריבאונדים בממוצע למשחק. לאזמה סיים את העונה בפרטיזן עם ממוצעים של 10.7 נקודות, 6.6 ריבאונדים ו-1.4 חסימות בכ-24.7 דקות למשחק. הוא גם היה חלק בזכייתה של קבוצתו באליפות סרביה בגביע הסרבי ובליגה האדריאטית, ובהגעתה לרבע גמר היורוליג בו הפסידה לצסק"א מוסקבה.
ב-1 ביולי 2009 עבר לאזמה לקבוצת מכבי תל אביב מהליגה הישראלית.
באוקטובר 2012 חתם בפנתנייקוס. ביוני 2014 חתם לשנתיים באנאדולו אפס. ביולי 2015 חתם בגלאסראיי, וב-29 באוגוסט 2016 הושעה מהקבוצה לשנה לאחר שנכשל בבדיקת סמים. הוא חתם בטקסס לג'נדס מליגת הפיתוח של ה-NBA. ביולי 2017 חתם באוניקס קאזאן.
לאזמה היה חלק מנבחרת גבון באליפות אפריקה 2005.
הערות שוליים

↑  עדי הרשליקוביץ, סטפון לאזמה סיכם לשנתיים במכבי תל אביב, 01.07.09, אתר ספורט 5, עותק מארכיון האינטרנט
סלייד

| --- | --- |

 שם במה:  1966–1969 – The N'Betweens  1969–1970 – Ambrose Slade  1992–2002 – סלייד II  2002–נוכחי – סלייד
 מקום הקמה:  וולברהמפטון 
 מוקד פעילות:  הממלכה המאוחדת
 תקופת הפעילות:  מ-1966
 סוגה:  גלאם רוק, רוק אנד רול
 שפה מועדפת:  אנגלית
 חברת תקליטים:  פולידור רקורדס, אפיק רקורדס, פונטנה רקורדס 
 www.facebook.com/OfficialSladeBand
 חברים
 דייב היל  ג'ון ברי  ראסל קיפה  אלכס ביינס
 חברים לשעבר
 נודי הולדר  ג'ים ליאה  דון פאואל  סטיב וואליי  סטיב מקין  טרבור הולידיי  דייב גלובר  קרייג פני  מל מקנולטי
 
סלייד (באנגלית: SLADE) היא להקת רוק אנגלית, שהוקמה בוולברהמפטון בשנת 1966. הם זכו לפרסום רב בתקופת הגלאם רוק בתחילת שנות השבעים והיו להם 17 להיטים רצופים במצעד ומהם שישה במקום הראשון במצעד הסינגלים הבריטי. על בסיס המכירות הם הוכרזו כלהקה הבריטית המצליחה ביותר של שנות השבעים. זו הייתה גם הפעם הראשונה בה שלושה סינגלים של אותה הלהקה נכנסו למצעדים ישירות למקום הראשון; כל ששת הסינגלים שהגיעו למקום הראשון נכתבו על ידי נודי הולדר וג'ים ליאה. נכון לשנת 2006, סך המכירות בבריטניה עמד על 6,520,171 עותקים. הסינגל הנמכר ביותר שלהם, Merry Xmas Everybody (אנ'), נמכר בלמעלה ממיליון עותקים ולפי הסרט התיעודי של ה-BBC בשם "It's Slade" משנת 1999, הלהקה מכרה למעלה מ-50 מיליון תקליטים ברחבי העולם.
בשנת 1975 הלהקה יצאה לארצות הברית אך לא הצליחה מסחרית שם. בעקבות כך דעכה הפופולריות שלהם גם בבריטניה. בשנת 1980 שוב חזרו לתודעה כאשר החליפו את אוזי אוסבורן שפרש ברגע האחרון מפסטיבל הרוק רדינג. לדברי אנשי הלהקה, היה זה אחד משיאי הקריירה שלהם. ההרכב המקורי התפצל בשנת 1992, אך עבר איחוד בהמשכה כסלייד II. הלהקה ממשיכה, עם מספר שינויים בהרכבה, עד היום ושמה חזר להיות סלייד.
סלייד היוותה השראה למספר רב של אמנים כולל נירוונה, סמאשינג פמפקין, הראמונס, סקס פיסטולס, האנדרטונים, הראנאווייז, הקלאש, מוטלי קרו, פויזן, קיס, דף לפרד, אואזיס, קואייט ראיוט (שאף ביצעו שני שירים של סלייד) ובריטני פוקס.
סקירה כללית

כל חברי סלייד גדלו באזור בלאק קאונטרי (אנ') בבריטניה. המתופף דון פאואל והבסיסט ג'ים ליאה נולדו וגדלו בוולברהמפטון; הסולן נודי הולדר (אנ') נולד וגדל בקלדמור הסמוכה, והגיטריסט הראשי דייב היל עבר בילדותו לוולברהמפטון מהולבטון. סלייד הוציאה מעל 30 אלבומים, שלושה מהם הגיעו למקום הראשון במצעד האלבומים בבריטניה. השירים שלהם שהו 315 שבועות במצעד הבריטי ונכון לשנת 2016 היו להם 24 להיטים במסגרת 30 הגדולים בבריטניה.
סלייד שלטו במצעד הסינגלים בבריטניה בראשית שנות השבעים, יותר מאומנים כמו וויזארד, סוויט, טי רקס, סוזי קוואטרו, מאד, גרי גליטר, רוקסי מיוזיק ודייוויד בואי. בין השנים 1971 ל-1974 היו להם 12 להיטים בין חמשת הגדולים, מהם שלושה במקום הראשון. לא היה אמן אחר בבריטניה של אותה תקופה שהשיג עקביות כזאת בטופ 40 בבריטניה ושהיה גם הקרוב ביותר לשיא של הביטלס שהצליחו בעשור הקודם להכניס 22 סינגלים לרשימת עשרת הסינגלים המובילים. בשנות השבעים סלייד מכרו יותר סינגלים בבריטניה מכל להקה אחרת.
באמצע שנות השבעים הלהקה עברה לארצות הברית בניסיון לפרוץ לשוק האמריקאי ואף על פי שלא הצליחו בכך, הם הטביעו את חותמם על מספר להקות אמריקאיות שציינו את סלייד כהשפעה על שיריהם. בסוף שנות השבעים, הלהקה חוותה כישלון מסחרי גם בבית אך בשנת 1980 התחדשה הקריירה שלהם כאשר הלהקה התבקשה להופיע בפסטיבל רדינג כמחליפים של אוזי אוסבורן שפרש ברגע האחרון. בשנתיים הבאות הפיקה הלהקה חומרים המותאמים לסצנת ההבי מאטל ובשנת 1984 הם סוף סוף נכנסו לשוק האמריקאי עם הלהיטים " Run Runaway" ו-"My Oh My". הצלחה זו לא נמשכה זמן רב, ובשנת 1992 הלהקה התפצלה.
הלהקה ממשיכה להופיע בהרכבים שונים עד ימינו.
הסינגל "חג שמח לכולם"

הסינגל "Merry Xmas Everybody" נמכר ביותר ממיליון עותקים ברחבי העולם וקיבל מעמד של דיסק זהב עם יציאתו בשנת 1973. עד לחודש דצמבר 2012 נמכר בלמעלה מ-1.32 מיליון עותקים ועל פי הארגון לשמירת זכויות יוצרים בבריטניה (אנ') השיר מניב הכנסה שנתית ממוצעת של כ-512,000 לירות שטרלינג נכון לשנת 2013. ציטוט מכתבה ששודרה בשנת 2016 בערוץ 5 הבריטי מעלה את השווי המוערך לכ-1,000,000 ליש"ט בשנה.
הערות שוליים

↑  UK's million-selling singles: the full list, the Guardian, ‏2012-11-04 (באנגלית)
↑  How much are musicians making from our favourite Christmas songs?, NME | Music, Film, TV, Gaming & Pop Culture News, ‏2020-12-21 (באנגלית בריטית)
| --- | --- |
בקרת זהויות :  BIBSYS: 99041501  BnF: cb139065406 (data)  GND: 5549534-5  ISNI: 0000 0001 1548 1570  LCCN: n91106529  MusicBrainz: 2e700147-56a3-416b-a95d-381ea42f947f  NKC: xx0019839  VIAF: 157038431   WorldCat (עם VIAF): 157038431
עטרה (פין)

העטרה היא רקמה כיפתית רגישה-למגע הנמצאת בקצה הדיסטלי (המרוחק מהגוף) של איבר המין הגברי. במרכזה של העטרה נמצא פתח השופכה. העטרה הומולוגית מבחינה אנטומית לקצה הדגדגן הנשי.
כאשר פין שאינו נימול נמצא במצב רפוי, העטרה מכוסה במלואה או באופן חלקי על ידי העורלה, אשר מגנה על הקרום הרירי העדין ממנו עשויה העטרה. במצב של זקפה, העורלה מופשלת והעטרה נחשפת והופכת לרגישה עוד יותר.
היבטים רפואיים

כיוון שפתח השופכה נמצא בקצה העטרה, כאשר תינוק נימול מולבש בחיתול ישנה סכנה שהוא יסבול מהצרה של פתח השופכה או שיפתח בו כיב.
רקמת האפיתל של העטרה היא רקמה רירית. על פי אחד המחקרים, רחצה מוגזמת של העטרה בסבון עלולה לייבש את הרקמה הרירית ולגרום לדלקת עור אטופית.
דלקת בעטרה נקראת בלניטיס (Balanitis). דלקת זו נפוצה בקרב 11-3% מהגברים, ושכיחותה עולה ל-35% בקרב גברים חולי סוכרת. הגורמים לדלקת בעטרה הם בדרך כלל זיהומיים, והטיפול הניתן עבורה נקבע רק לאחר בדיקה מקיפה ואבחון הגורם הספציפי שהביא להתפתחותה.
הערות שוליים

↑  The ulcerated urethral meatus in mail children, The Journal of Pediatrics, 7.7.2006
↑  Clinical features and management of recurrent balanitis; association with atopy and genital washing, Genitourinary Medicine
↑  Balanitis and balanoposthitis: a review ,Genitourinary Medicine
| --- | --- |
בקרת זהויות :  GND: 4335464-6  TA98: A09.4.01.007
עדשה אכרומטית

עדשה אכרומטית היא עדשה שמתוכננת באופן שמפחית את העיוותים האופטיים שנגרמים לתמונה שנוצרת על ידה, יחסית לעדשה כדורית פשוטה. בעדשה האכרומטית יש פחות אברציה כרומטית ופחות אברציה כדורית, שיפורים שמושגים באמצעות מבנה מורכב יותר, בדרך כלל על ידי הצמדת שתי עדשות פשוטות העשויות מסוגי זכוכית שונים. עדשה אכרומטית מסוגלת למקד שני אורכי גל שונים לאותו מרחק מוקד, מה שמשפר את אחידות המיקוד עבור כל אורכי הגל שביניהם, לעומת עדשה פשוטה בה כל אורך גל מתמקד במרחק אחר. ניתן לשפר עוד את ביצועי העדשה באמצעות מבנה מורכב אפילו יותר, וכך מתקבלות העדשה האפוכרומטית והעדשה הסופר-אכרומטית (אנ').
עדשה אכרומטית

עדשה כדורית רגילה סובלת בין היתר מעיוות כדורי ועיוות צבעי. מנוסחת לוטשי העדשות מתקבל מרחק מוקד שונה לאורכי גל שונים, בשל תלות מקדם השבירה באורך הגל. כלומר לכל אורך-גל מרחק מוקד משלו, מה שגורם לכך שהדמות הנוצרת על ידי אורכי-גל שונים תחול במקומות שונים לאורך ציר העדשה. זהו עיוות צבעי מסוג אחד, הקרוי עיוות צבעי אורכי. תוצאה נוספת לתלות זו באורך-הגל היא הגדלה קווית שונה של הדמות, מה שיוצר עיוות צבעי נוסף, עיוות צבעי רוחבי. עדשה אכרומטית בנויה באופן שמקטין את השפעת העיוות הכדורי ואת השפעת העיוות הצבעי האורכי, היות שהן ממקדות קרני אור באורכי-גל שונים (למשל, האדום והכחול מהווים דוגמה אופיינית, בהיותם בקצות התחום הנראה) על אותו מישור מוקד.
לעומת זאת, עדשה זו אינה מתקנת את העיוות הצבעי הרוחבי, ולשם כך דרוש סידור אחר של עדשות. <-- (להכניס כאן מקור). -->
הסוג הנפוץ ביותר של עדשה אכרומטית הוא הצמד האכרומטי (achromatic doublet), המורכב משתי עדשות, האחת, בדרך כלל מפזרת (לדוגמה, כזו שצורתה מישורית-קעורה, כמו באיור המתואר), העשויה מזכוכית צור (Flint glass), ואילו השנייה היא עדשה מרכזת (לדוגמה, דו-קמורה) העשויה זכוכית כתר (Crown glass), שבה מתרחשת נפיצה פחותה. עדשות מרכזות מכונות חיוביות, מאחר שמוקדן מוגדר כחיובי (בהיותו מוקד ממשי), ואילו עדשות מפזרות (או מבדרות) מכונות שליליות, מאחר שמוקדן מוגדר כשלילי (בהיותו מוקד מדומה).
העדשות המרכיבות את הצמד האכרומטי מודבקות זו לזו (ראו איור), וצורתן מעוצבת כך שהעיוות הצבעי של האחת מקזז את העיוות הצבעי של השנייה.
בסוג הנפוץ ביותר, המתואר באיור לעיל, עוצמתה החיובית של עדשת זכוכית הכתר אינה מאוזנת לגמרי על ידי עוצמתה השלילית של עדשת זכוכית הצור. עדשות אלה, המהוות את מרכיביה של עדשת הצמד, יוצרות עדשה אפקטיבית חיובית שעוצמתה קטנה, כך שפעולתה משפרת את מיקודם של אורכי-גל שונים על אותו מישור מוקד. ישנם גם צמדים אכרומטיים שליליים, כלומר צמדים בהם לעדשה השלילית עוצמה גדולה יותר, בערך מוחלט, יחסית לחברתה החיובית.
עדשה אכרומטית > התפתחות טכנולוגית

לא ידוע מתי בדיוק נבנה צמד אכרומטי, וגם לא ידוע שמו של האיש הראשון שהשלים את מלאכת בנייתו של צמד כזה. שיקולים עיוניים בדבר היתכנותה של מערכת המתקנת עיוות צבעי היו נתונים בוויכוח במאה ה-18, בעקבות הצהרתו של ניוטון על כך שתיקון כזה איננו אפשרי. עם זאת, ההמצאה הראשונה של מערכת אכרומטית כזו, בערך בשנת 1733, נזקפת לזכותו של פרקליט אנגלי בשם צ'סטר מור הול. כמה מהרעיונות שבבסיסה של מערכת כזו הודגמו בעזרת עדשות שהיו בנויות מזכוכית וממים, שמטבע הדברים לא היו שימושיות. ככל הידוע, המערכות השימושיות הראשונות לא נבנו עד לשנותיה המוקדמות של המאה ה-18 על ידי ג'ורג' באס בהנחייתו של הול. הפטנט הראשון על צמד אכרומטי נרשם על שמו של ג'ון דולונד בערך בשנת 1758, לאחר העבודה העיונית והעבודה הניסויית העצמאיים שלו.
עדשה אכרומטית > יישומים

בטלסקופיה
ראו גם

אברציה אופטית
אברציה כרומטית
עדשה אפוכרומטית
אברציה כדורית
טלסקופ
לקריאה נוספת

אופטיקה גאומטרית (1986), עמי יברכיהו, פרק 7.
תרשים של עדשה אכרומטית (צמד)
ספריית מסגד אל-אקצא

| --- | --- |


מרחב מסגד אלאקצא
 מיקום:  ירושלים ישראל ישראל
 סוג:  ספרייה ציבורית
 תאריך ייסוד:  1922
 מספר סניפים:  2
 מנהל:  חאמד אבו טיר
 קואורדינטות:  31°46′33″N 35°14′09″E﻿ / ﻿31.77575°N 35.235777777778°E﻿ / 31.77575; 35.235777777778
  (למפת ירושלים העתיקה מוגדלת) ספריית מסגד אל-אקצא(למפת ירושלים העתיקה רגילה) ספריית מסגד אל-אקצא(למפת ירושלים רגילה) ספריית מסגד אל-אקצא(למפת ירושלים מוגדלת) ספריית מסגד אל-אקצא
 
ספריית מסגד אל-אקצא (בערבית: مكتبة المسجد الاقصى) היא ספרייה ציבורית הנמצאת במסגד אל-אקצא. אוסף הספרייה כולל ספרים, כתבי יד, תצלומים ועוד.
תולדות הספרייה

ספריית מסגד אל-אקצא נמצאת במתחם מסגד אל-אקצא, בין המסגד אלקבלי והמוזיאון האסלאמי (ממערב למסגד אלקבלי). המבנה היה מוכר גם בשם מסגד אלנסאא. הספרייה נפתחה בשנת 1922, והייתה מוכרת בשם "דאר כותב אלמסגד אל-אלקצא" (בית הספרים של מסגד אל-אקצא). אוסף הספרייה החל באיסוף וריכוז כתבי יד מארון בית התפילה של כיפת הסלע ומארונות תפילה נוספים בירושלים.